laion/Wikipedia-Exotic huggingface dataset:
Alessandro Farnese, Parma hertsog

Alessandro Farnese (hispaania keeles Alejandro Farnesio; 27. august 1545 – 3. detsember 1592) oli itaalia aadlik ja kondotjeer, hilisem Hispaania armee kindral. Ta oli aastast 1586 Parma ja Piacenza ning Castro hertsog, aastast 1578 Habsburgide Madalmaade kuberner. Tänu Hispaaniast saadud abivägedele õnnestus tal aastatel 1581–1587 vallutada Lõuna-Madalmaades (tänapäeva Belgias) üle 30 linna ning need tagasi katoliikliku Hispaania kontrollile allutada. Hugenotisõdade ajal päästis ta aastal 1590 Pariisi piiramisrõngast. Teda on arvatud oma aja paremate sõjaväelaste sekka. Tucker, Spencer (2009). A Global Chronology of Conflict: From the Ancient World to the Modern Middle East [6 volumes]: From the Ancient World to the Modern Middle East. ABC-CLIO. Lk 821. de Groof, Bart (1993). "Alexander Farnese and the Origins of Modern Belgium". Bulletin de l'Institut Historique Belge de Rome. 63: 195–219. ISSN 0073-8530. *Keegan, John; Wheatcroft, Andrew (2014). Who's Who in Military History: From 1453 to the Present Day. London: Routledge. de Behault, Charles-Albert (2021). Le siège d'Anvers par Alexandre Farnèse. Brussels: Bulletin de l'Association de la Noblesse du Royaume de Belgique, n. 307, juillet 2021. Marek y Villarino de Brugge, André (2020a). Alessandro Farnese: Prince of Parma: Governor-General of the Netherlands (1545–1592): v. I. Los Angeles: MJV Enterprises ltd. inc. ISBN 979-8687255998. Marek y Villarino de Brugge, André (2020b). Alessandro Farnese: Prince of Parma: Governor-General of the Netherlands (1545-1592): v. II. Los Angeles: MJV Enterprises, ltd., inc. ISBN 979-8687563130. Marek y Villarino de Brugge, André (2020c). Alessandro Farnese: Prince of Parma: Governor-General of the Netherlands (1545-1592): v. III. Los Angeles: MJV Enterprises, ltd., inc. ISBN 979-8688759655. Marek y Villarino de Brugge, André (2020d). Alessandro Farnese: Prince of Parma: Governor-General of the Netherlands (1545-1592): The Siege of Antwerp, v. IV. Los Angeles: MJV Enterprises, ltd., inc. ISBN 979-8689543123. Marek y Villarino de Brugge, André (2020e). Alessandro Farnese: Prince of Parma: Governor-General of the Netherlands (1545-1592): v. V. Los Angeles: MJV Enterprises, ltd., inc. ISBN 979-8689560397. Marek y Villarino de Brugge, André (2021). Alessandro Farnese: Prince of Parma: Governor-General of the Netherlands (1545-1592): Addendum (Revised ed.). Los Angeles: MJV Enterprises, ltd., inc. ISBN 979-8848038859. Pietromarchi, Antonello (1998). Alessandro Farnese l'eroe italiano delle Fiandre. Rome: Gangemi.
Pariisi piiramine (1590)

Pariisi piiramine leidis aset aastal 1590, kui Prantsuse kuninga Henri IV väed ja hugenotid üritasid hugenotisõdade käigus Katoliku Liiga käest Pariisi vallutada. Pariisi päästis piiramisrõngast katoliiklaste ja Hispaania rahvusvaheline koalitsioon, mida juhtis Parma hertsog Alessandro Farnese. Kolme Henri sõda Religioon Prantsusmaal Nantes'i edikt Hispaania-Inglise sõda (1585–1604) Prantsusmaa monarhide loend Hukkunute arv Horne. Seven Ages of Paris: Portrait of a City p.82–83 Horne, Alistair. Seven Ages of Paris: Portrait of a City. (2003) Pan Books. Holt, Mack P. (2005). The French Wars of Religion (1562–1629). Cambridge. ISBN 0-521-83872-X. Knecht, Robert J. (1996). The French Wars of Religion (1559–1598). Seminar Studies in History (2nd ed.). New York: Longman. ISBN 0-582-28533-X.
Raomütsik

Raomütsik (Mycena speirea) on mütsikute perekonda kuuluv seen. Raomütsik andmebaasis eElurikkus.
Zach Aston-Reese

Zachary Aston-Reese (sündinud 10. augustil 1994 New Yorgis) on USA jäähokimängija, kes mängib ründajana NHL-i klubis Toronto Maple Leafs. Aastatel 2010–2013 mängis ta United States Hockey League'i klubis Lincoln Stars. Aastatel 2013–2017 mängis ta Northeastern University jäähokimeeskonnas. Hooajal 2016/17 oli Aston-Reese Mike Vecchione ja Tyler Kelleheri kõrval ülikooliliiga resultatiivseim mängija (63 punkti) ja suurim väravalööja (31 väravat). 2017. aasta märtsis sõlmis ta lepingu NHL-i klubiga Pittsburgh Penguins. Ta asus seejärel mängima American Hockey League'is (AHL) Penguinsi tütarklubis Wilkes-Barre/Scranton Penguins. NHL-is debüteeris Aston-Reese 3. veebruaril 2018 mängus New Jersey Devilsi vastu. Esimesed kaks väravat lõi ta liigas sama aasta 13. veebruaril mängus Ottawa Senatorsi vastu. Penguinsi põhimeeskonnas mängis ta püsivalt alates hooajast 2018/19. Samal hooajal lõi ta NHL-is 43 mänguga kaheksa väravat ja andis üheksa väravasöötu. 2022. aasta märtsis kaubeldi Aston-Reese koos Dominik Simoni, Calle Clangi ja ühe draft '​i valikuga Rickard Rakelli vastu Anaheim Ducksi. Ducksis mängis Aston-Reese vaid hooaja lõpuni, kogudes 17 mänguga 3+1. 2022. aasta oktoobris sõlmis ta üheaastase lepingu Maple Leafsiga. Mackey, Jason (14. märts 2017). "Penguins sign coveted college free agent Zach Aston-Reese to two-year deal". Pittsburgh Post-Gazette. Philadelphia. Vaadatud 11. detsembril 2017. "Penguins acquire Rakell from Ducks". TSN. 21. märts 2022. Vaadatud 21. märtsil 2022. "Maple Leafs sign forward Aston-Reese to a one-year contract". Toronto Maple Leafs. 9. oktoober 2022. Vaadatud 9. oktoobril 2022. Zach Aston-Reese NHL.com lehel Zach Aston-Reese hockeydb.com lehel
Airbus A220

Airbus A220 on Airbus Canada Limited Partnershipi toodetav kitsakereliste reisilennukite seeria. Lennukiseeria töötas välja Kanada lennukitootja Bombardier seerianimega Bombardier CSeries. Arendustöö algas 13. juulil 2008 ning seeria esimene lennuk A220-100 (varasem CS100) tegi oma esmalennu 16. septembril 2013, sai Transport Canadalt tüübisertifikaadi 18. detsembril 2015 ja võeti esmakordselt kommertskasutusse Swiss Global Air Linesi teenistuses 15. juulil 2016. Seeria pikema kerega lennukivariant, A220-300 (varem CS 300), tegi esimese lennu 27. veebruaril 2015, sai algse tüübisertifikaadi 11. juulil 2016 ning võeti airBalticus kasutusele 14. detsembril 2016. 2018. aasta juulis omandas Airbus CSeriese programmis 50,01% osaluse ning seeria nimetati ümber A220-ks. 2020. aasta veebruaris müüs Bombardier oma 25% osaluse täielikult Airbusile, mis omas nüüd 75% programmist. Ülejäänud 25% osalus kuulub Québeci omavalitsusele. "CSeries brochure" (PDF). Bombardier. Juuni 2015. Originaali (PDF) arhiivikoopia seisuga 8. september 2015. Vaadatud 14. juunil 2015. "Type certificate data sheet" (PDF). EASA. 29. jaanuar 2018. Originaali (PDF) arhiivikoopia seisuga 11. juuli 2018. Vaadatud 11. juulil 2018. "Family figures" (PDF). Airbus. Juuni 2020. Originaali arhiivikoopia (PDF) seisuga 27. oktoober 2019. Vaadatud 18. detsembril 2018. "CS100 Factsheet" (PDF). Bombardier. Juuni 2015. Originaali (PDF) arhiivikoopia seisuga 15. oktoober 2017. "CS300 Factsheet" (PDF). Bombardier. Juuni 2015. Originaali (PDF) arhiivikoopia seisuga 4. märts 2016. Kaminski-Morrow, David (23. märts 2021). "Airbus extracts more range from A220-300 with further weight increase". Flight Global. Originaali arhiivikoopia seisuga 23. märts 2021. Vaadatud 23. märtsil 2021. "CS100 Airport planning publication" (PDF). Bombardier. 18. oktoober 2018. Originaali arhiivikoopia (PDF) seisuga 27. veebruar 2019. Vaadatud 27. veebruaril 2019. "CS300 Airport planning publication" (PDF). Bombardier. 18. oktoober 2018. Originaali arhiivikoopia (PDF) seisuga 27. veebruar 2019. Vaadatud 27. veebruaril 2019. "Aircraft Type Designators". ICAO. Originaali arhiivikoopia seisuga 1. oktoober 2017. Vaadatud 20. oktoobril 2017.
Gösta Serlachius

Gösta Michael Serlachius (26. aprill 1876 Jakobstad – 18. oktoober 1942 Helsingi) oli soome tööstur, mäenõunik ja kunstikoguja. Pärast õpinguid paberitööstuse alal Austrias ja Ameerikas sai Serlachius Kangase paberivabriku direktoriks ning asus 1908. aastal juhtima puidutoodete ja paberifirmat G. A. Serlachius Oy. See alguses vaid Mänttäs tootmisega tegelenud ettevõte arenes tema juhtimisel suureks kontserniks, millel oli tselluloositehas, osalus Tampere katusepapi- ja paberivabrikutes ning Kangase paberivabrikus. Aastatel 1908–1913 oli ta aktsiaseltsi Kymmene direktor. Tema initsiatiivil loodi metsatööstuse olulisimad keskorganisatsioonid Soome Tselluloosiliit, Soome Paberivabrikute Liit ja Soome Puidutööstuste Keskliit, mis oli ka organisatsiooni Exportfred kaudu üks liikumapanevaid jõude. Ta oli tuntud ka annetajana, näiteks tegi ta annetusi Helsingi Kunstigaleriile ja Karjala Kultuurifondile. Ta asutas endanimelise kunstifondi, mis haldab praeguseni Mänttäs kahte kunstimuuseumi. Tema isa oli õlletehase omanik Gabriel Serlachius (1835–1896) ning onu soome apteeker ja vabrikant Gustaf Adolf Serlachius (1830–1901).
Eesti kullafond (Terminaator)

"Eesti kullafond" on 2022. aastal Eesti kullafondi sarjas Hitivabriku poolt välja antud kogumikalbum ansambel Terminaator lauludest aastatest 1991-2020. Kolme CD peale kokku on 51 lugu. "Ballaad Jimmyst" "Torm" "Hoia mind" "Meeletu maailm" "Juulikuu lumi" "Raudteejaam" "Ainult sina võid mu maailma muuta" "Kuutõbine" "Kaitseta" "Põhjani" "15 november" "4B" "Trammipeatuses" "Ütle miks? "Ingli puudutus" "Lõbus maja" "Portselanist tüdruk" "Romula" "Tänapäeva muinaslugu" "Inetu" "Armasta mind aeglaselt" "Aja teenija" "Armudes üksindusse" "Muinasjutu mets" "Sinu juurde tagasi" "Nagu esimene kord" "Loomade farm" "13 sammu" "Kui kuningas nutab" "Vastasmaja aknad" "Ebaõiglane" "Carmen" "See ei ole saladus" "Head uudised" "Tunneli lõpus" "Viski" "Isa ütles" "Kummitused kummutil" "Valus vesi" "Rakett" "Alkeemik" "Kiremõrvari päevik" "Saatus" "Pankuri tütar ja töölise poeg" "Šaakali päev" "Liiter Jacki" "Lasud" "Kõik mis ei tapa" "Sitapea" "Tee" "Päev millal suren" Terminaatori veebikodu
New York University Tisch School of the Arts

New York University Tisch School of the Arts, ka Tisch School of the Arts, ka lihtsalt Tisch on New Yorgi Ülikooli etendus-, filmi- ja meediakunsti kool. Kool asutati 1965. aastal. 1982. aastast kannab Tisch kooli finantsiliselt toetanud ettevõtja Preston Robert Tischi (1926–2005) auks praegust nime. Tisch võimaldab omandada bakalaureuse- ja magistriõppe erialasid, sealhulgas näitekunst, tantsukunst, lavakujundus, filmikunst, telekunst ja fotograafia.  New York University Tisch School of the Arts – pildid, videod ja helifailid Wikimedia Commonsis Tischi koduleht
Antonio Panzeri

Pier Antonio Panzeri (sündinud 6. juunil 1955 Medolagos Bergamo provintsis) on Itaalia poliitik. Ta oli aastatel 2004–2019 Euroopa Parlamendi liige, Euroopa Parlamendis olles kuulus ta sotsiaaldemokraatide fraktsiooni.
Eesti kirjanduse päev

Eesti kirjanduse päev on riiklik tähtpäev, mida tähistatakse alates 2023. aastast kirjanik A. H. Tammsaare sünnipäeval, 30. jaanuaril. Eesti kirjanduse päev on ka lipupäev. Päeva tähistamisega väärtustatakse kirjanduse tüvitekste ja juhitakse tähelepanu tänapäeva kirjandusele ning kirjanike rollile Eesti kultuuris ja ühiskonnas.  Eesti kirjandus "Eesti kirjanduse päev | Kultuuriministeerium". www.kul.ee. Vaadatud 30. jaanuaril 2023.
Keelekontakt

Keelekontaktiks nimetatakse erinevate keelte või keelekujude omavahelise kokkupuute tagajärjel tekkivaid mõjusid nende grammatikas ja sõnavaras. Keelekontakte uurib teaduslikult kontaktlingvistika. Koodivahetus Segakeel Pidžin Laensõna
Litsedei

Litsedei (vene keeles Лицедеи) on Venemaal Peterburis tegutsev klouni- ja pantomiimiteater. Teatri Litsedei asutasid 1968. aastal Slava Polunin ja Aleksandr Skvortsov. Litsedei on tänaseni ainus klouniteater Venemaal. Üleliiduline tuntus teatrile tuli 1986. aastal tänu Litsedei trupi osalemisega meelelahutusfilmis "Kak stat zvezdoi?" ("Как стать звездой?"). Publikule enim meeldinud klouni- ja pantomiiminumbrid on "Blue Canary", "Аssisjai" ("Асисяй") ja "Nizzja" ("Низзя"). Litsedeis on eri aegadel töötanud kümneid näitlejaid, teiste seas Robert Gorodetski, Slava Polunin, Nikolai Terentjev, Valeri Keft, Juri Galtsev, Anna Orlova ja Juri Muzõtšenko. О театре. licedei.com  Litsedei – pildid, videod ja helifailid Wikimedia Commonsis Litsedei koduleht
Frédérick Gaudreau

Frédérick Gaudreau (sündinud 1. mail 1993 Bromontis Québeci provintsis) on Kanada jäähokimängija, kes mängib keskründajana NHL-i klubis Minnesota Wild. Aastatel 2011–2014 mängis ta Quebec Major Junior Hockey League'i klubides Shawinigan Cataractes ja Drummondville Voltigeurs. Hooajal 2013/14 pälvis ta liiga kõige spordimehelikumale mängijale antava Frank J. Selke Memorial Trophy. 2014. aasta juunis sõlmis Gaudreau lepingu American Hockey League'i (AHL) klubiga Milwaukee Admirals. Hooajal 2015/16 sai ta AHL-is kirja 15 väravat ja 27 väravasöötu ning valiti 2016. aastal AHL-i tähtede mängule. 2016. aasta jaanuaris sõlmis ta kaheaastase lepingu NHL-i klubiga Nashville Predators. NHL-is debüteeris Gaudreau 22. oktoobril 2016 mängus Pittsburgh Penguinsi vastu. 2016/17 põhihooajal pääses ta NHL-is väljakule kokku üheksas mängus, kuid ühtegi väravat ta ei löönud. Gaudreau kutsuti hooaja 2016/17 väljalangemismängudes Predatorsi meeskonda pärast seda, kui Ryan Johanseni ja Mike Fisher vigastuste tõttu eemale pidid jääma. NHL-i väljalangemismängudes debüteeris Gaudreau 20. mail 2017 Läänekonverentsi finaali viiendas mängus Anaheim Ducksi vastu. Predators võitis Ducksi mängudega 4:2 ja pääses Stanley karika finaali, kus mindi vastamisi Pittsburgh Penguinsi. Stanley karika esimeses mängus 29. mail lõi Gaudreau ka värava, mis oli üldse tema esimene värav NHL-is. Teise värava lõi ta finaalseeria kolmandas mängus 3. juunil ja kolmanda neljandas mängus 5. juunil. Sellega sai Gaudreau esimeseks pärast Johnny Harmsi, kes oli oma kolm esimest väravat NHL-is löönud Stanley karika finaalmängudes (Harms oli seda teinud hooajal 1943/44). Predators kaotas Stanley karika finaalis Penguinsile mängudega 2:4. Predatorsi meeskonnas Gaudreau lõplikku läbilööki ei teinud. Põhihooajal mängides jäi tema parimaks vaid 2018/19. hooajal 55 mänguga kogutud kolm väravat ja üks väravasööt. Hooajal 2019/20 mängis ta taas vaid Admiralsi meeskonnas. 2020. aasta oktoobris sõlmis ta üheaastase lepingu Pittsburgh Penguinsiga. Kuigi hooajal 2020/21 pääses Gaudreau NHL-is väljakule vaid 18 mängus, oli see hooaeg tema seni resultatiivseim NHL-is (2+8), lisaks lõi ta ühe värava väljalangemismängudes. 2021. aasta juulis sõlmis ta kaheaastase lepingu Minnesota Wildiga. Kohe hooajal 2021/22 kindlustas Gaudreau kindla koha Wildi põhikoosseisus ning tegi silmapaistva hooaja, kui oli meeskonnas resultatiivsuselt kuues mängija (14+30). "Predators left surprised, determined by Johansen's injury". Associated Press. 20. mai 2017. Originaali arhiivikoopia seisuga 3. oktoober 2017. Vaadatud 20. mail 2017. "Preds even Stanley Cup Final at 2–2, beat Penguins 4–1". ESPN. 5. juuni 2017. Vaadatud 5. juunil 2017. "Penguins sign forward Frederick Gaudreau and goaltender Maxime Lagace". NHL.com. 10. oktoober 2020. Vaadatud 10. oktoobril 2020. "Wild agree to terms with Freddy Gaudreau on a two-year contract". Minnesota Wild. 28. juuli 2021. Vaadatud 28. juulil 2021. Frédérick Gaudreau NHL.com lehel Frédérick Gaudreau hockeydb.com lehel
Zaroštšenske

Zaroštšenske (ukraina keeles Зарощенське) on kahe ruutkilomeetri suurune küla Ukrainas Donetski oblastis Šahtarski rajoonis. Küla asub 9 km Šahtarski linnast lõuna suunas. 2001. aasta rahvaloenduse andmetel elas külas 348 inimest, nendest 53,74% ukrainakeelseid ja 46,26% nimetas emakeeleks vene keelt. Alatest 2014. aasta augustist on küla okupeeritud venemeelsete jõudude poolt.
San Ramon

San Ramon on linn USA-s California osariigis Contra Costa maakonnas. See asub San Franciscost umbes 55 km kaugusel idas San Ramoni orus. San Ramon piirneb põhjas Danville'iga ja lõunas Dublini linnaga Alameda maakonnas. Elanike arv on 2020. aasta rahvaloenduse seisuga 84 605. Aastal 2010 oli elanikke 72 148. See on elanike arvult maakonna neljas linn. 2010. aasta rahvaloenduse kohaselt moodustasid 53,6% rahvastikust valged, 35,6% aasialased, 2,8% afroameeriklased ja 0,3% põlisameeriklased. Ladinaameeriklaste osatähtsus (sõltumata rassist) oli 8,7%. San Ramon sai linnaõigused 1. juulil 1983. Linn sai nime indiaani päritolu loomakarjuse järgi, kes 19. sajandil sellel alal asunud rantšos lambaid karjatas. San Ramonis valitseb soojade ja kuivade suvedega ning võrdlemisi lühikeste pehmete ja niiskete talvedega vahemereline kliima. Aasta keskmine sademete hulk on 672 mm. Suurem osa sademetest langeb novembrist märtsini. Suvekuudel sajab väga harva. San Ramonis asub energiaettevõtte Chevroni peakorter. Linna läbib maantee Interstate 680. 2016 U.S. Gazetteer Files 2020 United States Census, vaadatud 1.01.2022.
San Rafael

See artikkel räägib linnast USA-s California osariigis. Argentina linna kohta vaata artiklit San Rafael (Argentina). San Rafael on linn USA-s California osariigis, Marini maakonna halduskeskus. Linn asub San Francisco lahe piirkonnas San Franciscost linnulennult umbes 25 km kaugusel loodes. Elanike arv on 2020. aasta rahvaloenduse järgi 61 271. Aastal 2010 oli elanikke 57 713. San Rafael on elanike arvult Marini maakonna suurim linn. 2010. aasta rahvaloenduse kohaselt moodustasid 70,6% elanikest valged, 6,1% aasialased, 2,0% afroameeriklased ja 1,2% põlisameeriklased. Ladinaameeriklasi (sõltumata rassist) oli 30%. 1817. aastal ehitasid hispaanlased praeguse linna alale San Rafael Arcángeli misjonikiriku. San Rafael sai linnaõigused 18. veebruaril 1874. Linn on saanud nime peaingel Raafaeli järgi. 1971. aastal asutas Georg Lucas San Rafaelis filmistuudio Lucasfilm. San Rafaelis asuvad biotehnoloogia ettevõtte BioMarin Pharmaceuticali peakorter. Läbi linna kulgeb maantee Route 101. Üle Richmondi–San Rafaeli silla kulgev kiirtee Interstate 580 ühendab San Rafaeli San Francisco lahe idakaldal asuva Richmondi linnaga. San Rafaeli sõpruslinnad on San Rafael Del Norte Nicaraguas, Lonate Pozzolo Itaalias, Falkirk Šotimaal ja Chiang Mai Tais. 2016 U.S. Gazetteer Files 2020 United States Census, vaadatud 1.01.2022. Sister Cities. cityofsanrafael.org. Vaadatud 19.10.2020  San Rafael – pildid, videod ja helifailid Wikimedia Commonsis Koduleht
Juurdelõikaja-kostüümidekoraator

Juurdelõikaja-kostüümidekoraator töötab teatris kostüümidega ja kuulub kostüümiosakonna koosseisu. Vastavalt kostüümikunstniku kavanditele valmistab juurdelõikaja-kostüümidekoraator rõivale lisandeid või töötleb tekstiile. Värskeid detaile lisades või omadusi muutes saab uue välimuse anda nii uutele kui vanadele kostüümidele. Seda saab teha näiteks kanga manipuleerimise, vanutamise, värvimise, pleegitamise ja kangale trükkimise abil. Tänu juurdelõikaja-kostüümidekoraatori tööle on tihti võimalik taaskasutada oma mänguperioodi lõpetanud lavastuste kostüüme. Juurdelõikaja-kostüümidekoraatori peamised töövahendid on erinevat tüüpi värvid: kangavärvid, akrüülvärvid, sprei-värvid, batikavärvid, toiduvärvid, looduslikud värvid ja kangale kontuuride joonistamiseks mõeldud guttad. Värvide pealekandmiseks ja maalimiseks kasutatakse pintsleid ja aerograafi. Kanga vanutamisel kasutatakse musta tee tõmmist, kaaliumpermanganaati, valgendit, liivapaberit, kääre, vaibanuga jm. Rõivaste dekoreerimisel kasutatakse detailide kinnitamiseks niiti ja nõela, õmblusmasinat või erinevaid liime. Juurdelõikaja-kostüümidekoraatori ametis tulevad kasuks käeline osavus, hea värvi-kompositsioonitunnetus, õmblemisoskus, materjali tüüpide tundmine ja oskus töötada erinevate seadmetega. Juurdelõikaja-kostüümidekoraatori põhilisi töövõtteid õpetatakse Tartu Ülikooli Viljandi Kultuuriakadeemias dekoraator-butafoori erialal. Kursust viib läbi Ivi Vels, kes töötab juurdelõikaja-kostüümidekoraatorina Vanemuise teatris alates 2000. aastast. Rõivaõmblust ja tekstiilikäsitööd on võimalik õppida Tallinna Tehnikakõrgkoolis, Tallinna Tööstushariduskeskuses, Pärnumaa Kutsehariduskeskuses ja Ida-Virumaa Kutsehariduskeskuses. Teater Filmikunst Kostüüm Dekoratsioon Mood Mask Maskeraad Karneval "Ivi Vels".
Wulkaprodersdorf

Wulkaprodersdorf (horvaadi Vulkaprodrštof, ungari Vulkapordány, Vulka-Pordány) on vald (Marktgemeinde) Austrias Burgenlandi liidumaal Eisenstadt-Umgebungi ringkonnas. Wulka Leithaprodersdorf Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Zagersdorf

Zagersdorf (horvaadi Cogrštof, ungari Zárány) on vald (Gemeinde) Austrias Burgenlandi liidumaal Eisenstadt-Umgebungi ringkonnas. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Evan Rodrigues

Evan Rodrigues (sündinud 28. juulil 1993 Etobicoke's Ontario provintsis) on Kanada jäähokimängija, kes mängib ründajana NHL-i klubis Florida Panthers. Aastatel 2011–2015 mängis ta Bostoni Ülikooli jäähokimeeskonnas. 2015. aasta aprillis sõlmis ta lepingu NHL-i klubiga Buffalo Sabres. Suurem osa hooajast 2015/16 mängis ta American Hockey League'is (AHL) Sabresi tütarklubis Rochester Americans. NHL-is debüteeris Rodrigues Sabresi meeskonnas põhihooaja lõpus. Debüütmäng oli 8. aprillil 2016 Columbus Blue Jacketsi vastu. Järgmisel päeval lõi ta hooaja viimases mängus New York Islandersi vastu oma esimese värava NHL-is, lisaks andis ta selles mängus väravasöödu. Sabresis jäi Rodriguesi edukaimaks hooajaks 2018/19 (9+20). 2020. aasta veebruaris kaubeldi Rodrigues koos Conor Shearyga Dominik Kahuni vastu Pittsburgh Penguinsile. 2020. aasta augustis kaubeldi Rodrigues Toronto Maple Leafsi, kellega tal aga lepingut sõlmida ei õnnestunud, mistõttu naasis ta Penguinsi. 2021/22 tegi Rodrigues NHL-is oma seni edukaima hooaja, kui lõi 19 väravat ja andis 24 väravasöötu. 2. jaanuaril 2022 sai ta 8:5 võidumängus San Jose Sharksi vastu kirja oma esimese kübaratriki NHL-is. 2022. aasta septembris sõlmis Rodrigues üheaastase lepingu valitseva Stanley karika võitja Colorado Avalanche'iga. 2023. aasta juulis sõlmis ta üheaastase lepingu nelja-aastase lepingu Florida Panthersiga. "Buffalo Sabres sign BU forward Evan Rodrigues to entry level contract". nesn.com. NESN. 22. aprill 2015. Vaadatud 22. detsembril 2017. "Gionta scores twice to lead Sabres over Islanders". Yahoo! Sports. 9. aprill 2016. Originaali arhiivikoopia seisuga 13. aprill 2016. Vaadatud 9. aprillil 2016. "Penguins acquire Sheary and Rodrigues from Sabres in exchange for Kahun". Pittsburgh Penguins. 24. veebruar 2020. Vaadatud 24. veebruaril 2020. "Stanley Cup champion Colorado Avalanche sign Evan Rodriques". ESPN. 12. september 2022. Vaadatud 12. septembril 2022. "Avalanche signs Evan Rodrigues". Colorado Avalanche. 12. september 2022. Vaadatud 12. septembril 2022. "Panthers agree to terms with Forward Evan Rodrigues on a 4-year contract". Florida Panthers. 2. juuli 2023. Vaadatud 2. juulil 2023. Evan Rodrigues NHL.com lehel Evan Rodrigues hockeydb.com lehel